У Мінскай вобласці прайшоў дзень зялёнай эканомікі. Мерапрыемства стала часткай інфармацыйнага цыкла “Прасоўванне зялёнай эканомікі ў Рэспубліцы Беларусь: прынцыпы, механізмы, перспектывы”, які рэалізоўваецца прадстаўніцтвам Еўрапейскага саюза ў Беларусі пры ўдзеле Міністэрства прыродных рэсурсаў і аховы навакольнага асяроддзя і Мінскага аблвыканкама. Удзельнікамі сустрэчы сталі больш за 40 кіраўнікоў буйных прадпрыемстваў, прадстаўнікоў выканаўчай улады, грамадскіх арганізацый, журналісты.